अहिले हामीले गलफ्रेन्ड/ब्वाईफ्रेन्डको सम्बन्धलाई जसरी प्रेमको संज्ञा दिएका छौँ, त्यो प्रेम हुनै सक्दैन । किनकि प्रेमले पीडा होइन, आनन्द दिन्छ । निद्रा नलाग्नु प्रेम हुनै सक्दैन, प्रेममा त सन्तुष्टि हुन्छ, सन्तुष्टिमा आनन्द अनि आनन्दमा निद्रा । जसरी हामी आमाको काखमा निर्धक्कसँग निदाउन सक्छौँ, प्रेमले त्यस्तै निद्रा दिनुपर्ने होइन र ? तर, हामी प्रेमलाई बेचिरहेका छौँ, प्र्रेमको नाममा व्यापार चलाइरहेका छौँ, यसको अर्थ र परिभाषालाई तोडमोड गरिरहेका छौँ, त्योभन्दा बढी स्वार्थी भएका छौँ, प्यासी भएका छौँ र सँगसँगै मूर्ख पनि ।
